Mara ta’ 60 sena mill-Imqabba tinsab fil-periklu li titlef ħajjitha wara li għal xi raġuni waqgħet it-taraġ. Fi stqarrija, l-Pulizija qalu li l-inċident seħħ għall-ħabta tal-ħdax u kwart f’residenza privata fi Triq il-Katakombi, l-Imqabba. Fuq il-post marret ambulanza li ħadet lill-vittma l-isptar Mater Dei fejn aktar tard ġiet iċċertifikata li qed issofri minn ġrieħi serji. L-investigazzjonijiet tal-Pulizija dwar dan l-inċident għadhom għaddejjin.